CELEX: 62019TN0507
Language: hr
Date: 2019-07-15 00:00:00
Title: predmet T-507/19: Tužba podnesena 15. srpnja 2019. — DH protiv Komisije

2.9.2019   
            
            
               HR
            
            
               Službeni list Europske unije
            
            
               C 295/84
            
         
      Tužba podnesena 15. srpnja 2019. — DH protiv Komisije
      (predmet T-507/19)
      (2019/C 295/110)
      Jezik postupka: talijanski
      
         Stranke
      
      
         Tužitelj: DH (zastupnik: E. Bonanni, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku Komisije od 13. rujna 2018. zato što u kontekstu mogućeg postupka osnivanja liječničkog povjerenstva nije bio izuzet doktor X, te shodno tome imenuje drugog neovisnog liječnika za postupke u predmetima T-308/19 i T-316/19 i o tome ga pravovremeno obavijesti;
               
            
                  —
               
               
                  Komisiji naloži plaćanje 500 000 eura ili nekog drugog iznosa koji Opći sud smatra pravičnim;
               
            
                  —
               
               
                  Komisiju obveže da Opći sud i/ili tužitelja obavijesti o identitetu liječnika od povjerenja koji je pregledao cijeli spis tužitelja, ostajući anoniman, te dao negativno mišljenje o zahtjevu tužitelja za nadoknadu troškova zdravstvene usluge, u okviru članka 10. REG-a, za koju se traži prethodno odobrenje, kako to je navedeno u zahtjevu D/462/17;
               
            
                  —
               
               
                  u svakom slučaju, Komisiji naloži snošenje sudskih pristojbi i drugih troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj tvrdi da u se konkretnom slučaju u okviru obnove liječničkog povjerenstva radilo o postupanju koje nije bilo u skladu s profesionalnom i etičkom praksom.
      U pogledu štete na koju se tužitelj poziva, spominje se kašnjenje u postupcima i da postupanje dotičnog liječnika nije bilo u skladu s profesionalnom i etičkom praksom, kao i povreda časti i ugleda oštećenika i nezakoniti propusti institucije, uzimajući u obzir da kontekst predmetne tužbe počinje zahtjevom za utvrđenje pogoršanja profesionalne bolesti tužitelja od 7. lipnja 2000. i dvije odluke kojima se osuđuje Komisija: T-212/01 i T-551/16.